**Parkolás a Kocsonyafesztivál területén**

A Kocsonyafesztivál ideje alatt, március 07. – március 11. közötti időszakban lezárásra kerül a gépkocsiforgalom elől a Kandia utca, valamint a Városház tér 9-11 mögötti köves parkoló.

A területre szóló "kedvezményes lakossági parkolási engedéllyel" a környező utcákban lehet parkolni:

A Kandia utca esetén (Dr. Antall József park, Csengey utca, Arany János utcán a Corvin utca-Szemere utca közötti szakaszon).

A Városház tér 9-11 mögötti köves parkoló esetében a Pátria szolgáltatóház mögötti területet lehet igénybe venni.